Semiclivina

Semiclivina er en slekt av billene i underfamilien graveløpere (Scaritinae) i familiegruppen løpebiller.

Utseende 
Små til middelsstore (4-7,5 millimeter), smale, svarte løpebiller. Hodet er kort og bredt med store, utstående fasettøyne som sitter nær bakkanten. Antennene er perlekjede-formede, litt tykkere mot spissen, knapt så lange som hode + pronotum. Pronotum er avrundet firkantet med en skarp midtfure. Det er en markert "stilk" mellom pronotum og dekkvingene. Disse er jevnbrede med fine punktstriper. Slekten kan kjennes på at det på sidene av undersiden av pronotum er et felt med såkalte stridulasjonsriller, fine tverrstriper i overflaten.

Levevis 
Disse billene graver i bakken og lever mest på fuktige steder, gjerne ved elver og vann.

Utbredelse 
Slekten er utbredt i Sør-Amerika, og med én art i Australia.

Systematisk inndeling 
 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie graveløpere Scaritinae Bonelli, 1810
 stamme Clivinini
 slekten Semiclivina Kult, 1947
 underslekten Semiclivina (i snever forstand)
 Semiclivina dentipes (Dejean, 1825)
 Semiclivina doolani (Baehr, 2008) - Australia
 Semiclivina vespertina (Putzeys, 1866)
 underslekten Uroclivina Dostal, 2011
 Semiclivina bergeri Dostal, 2011
 Semiclivina oxyomma (Putzeys, 1868)
 Semiclivina schmidi Dostal, 2011
 Semiclivina urophthalma (Putzeys, 1861)
 Semiclivina urophthalmoides Kult, 1947

Referanser

Litteratur

Eksterne lenker 
 

Graveløpere
Biller formelt beskrevet i 1947
Dyr formelt beskrevet av Karel Kult